Свет (комад у четири чина)/58
XXIV

Пређашњи, без Стојановића.

СТАНА (бесно): Шта је теби, Бога ти, шта то радиш? Ти ниси више оно, што си био; ти хоћеш кућу да разориш.
ТОМА: Кућу? Јест, добро си казала, то је пето; хоћу кућу да разорим. Волим да је разорим ја, него да ми је свет разори. Јест, хоћу. (Одјури прозору). Хеј ви, ви тамо... вас двојица... Ходите, ходите унутра.
СТАНА (грува се у груди): Шта је, по Богу, човече, шта ћеш сад?
ТОМА: Видећеш шта ћу. Хоћу да живим по своме, нећу више по свету. Нека свет сâм себи наређује и распоређује, а ја ћу сâм себи.

Бранислав Нушић - Свет

Свет (комад у четири чина)